stanford-oval/wikipedia huggingface dataset:
Erkki Rajamäki
Ura

Rajamäki aloitti jääkiekkoharrastuksen Etelä-Vantaan Urheilijoissa, josta hän siirtyi EVU:n edustusseuraan Kiekko-Vantaaseen. Rajamäki aloitti ammattilaisena HIFK:ssa kaudella 1998–1999, minkä jälkeen hän siirtyi Yhdysvaltoihin Colgaten yliopiston joukkueeseen. Rajamäki palasi Yhdysvalloissa pelatun kauden jälkeen HIFK:hon, jolloin hän pelasi myös Ison-Britannian Elite Ice Hockey Leaguessa 11 ottelua.
Kevään 2001 jälkeen Rajamäki siirtyi HPK:hon, jonka riveissä hän nosti selvästi tasoaan tehden 12 maalia runkosarjassa. Rajamäki pelasi HPK:ssa toisenkin kauden voittaen näillä molemmilla SM-hopeaa. Seuraavaksi kaudeksi hän siirtyi Ilvekseen, minkä jälkeen Rajamäki lähti St. Louis Bluesin NHL-organisaatioon.
Kaudella 2004–2005 Rajamäen pistesaldo jäi St. Louis Bluesin farmijoukkue Worcester IceCatsissa vähäiseksi, ja seuraavalla kaudella hän jäi usein farmijoukkueen Peoria Rivermenin kokoonpanon ulkopuolelle. Rajamäki päätti siirtyä kesken kauden 2005-2006 SM-liigaan Espoo Bluesin riveihin.
Kahdella ensimmäisellä kaudellaan Bluesissa Rajamäki pelasi lähinnä kolmos- ja neloskentällisessä. Mutta kaudella 2007-2008 hän pelasi melkein koko kauden ajan ykköskentällisessä, ja teki runkosarjan 49 ottelussa henkilökohtaisen yhden kauden piste-ennätyksensä 16+12=28. Lisäksi Rajamäki voitti SM-hopeaa. Hän pelasi kolme seuraavaakin kautta Bluesissa kuuluen joukkueen runkopelaajiin.
Kaudelle 2010-2011 Rajamäki ei solminut minkään seuran kanssa pelaajasopimusta, mutta syyskuussa 2011 Rajamäki teki HIFK:n kanssa meneillään olleen kauden loppuun asti kestävän sopimuksen. Hän kärsi tuolloin paljon loukkaantumisista, ja pistesaldo jäi vähäiseksi. Rajamäki päätti uransa kevääseen 2013 pelaten Ilveksessä.
Ura > Joukkuesaavutuksia

SM-hopeaa 2008 (Blues)
Kaksi SM-pronssia 2002 ja 2003 (HPK)
Muuta

Rajamäki on opiskellut Tampereen yliopistossa pääaineenaan kansantaloustiede.
Harjaneilikka

| Harjaneilikka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Caryophyllales
Heimo::  Kohokkikasvit Caryophyllaceae
Suku::  Neilikat Dianthus
Laji::  barbatus
Kaksiosainen nimi
 Dianthus barbatus  L. (1753) 
Katso myös
   Harjaneilikka Wikispeciesissä   Harjaneilikka Commonsissa 
Infobox OKNimi-testi OK: 
Harjaneilikka (Dianthus barbatus) on kohokkikasvien heimoon ja neilikoiden sukuun kuuluva monivuotinen ruoho. Laji on tunnettu koristekasvina.
Ulkonäkö ja koko

Harjaneilikka kasvaa 20–60 senttimetriä korkeaksi. Kasvi on lähes kalju. Lyhytripsiset lehdet ovat vähintään 10 millimetriä leveitä, tyvestä tupeksi yhteenkasvaneita ja vaihtelevat muodoltaan kapeansoikeista kapeansuikeisiin. Kukinto on lyhythaarainen ja tiheän huiskilomainen. Kukinnon tyvellä on siirottavia tukilehtiä. Kukat ovat isokokoisia. Verhiö on torvimainen ja ulkoverhiöllinen. Terälehdet ovat hammaskärkisiä ja niiden väri voi vaihdella valkoisesta tummanpunaiseen tai punavalkokirjavaan. Lisäteriö puuttuu. Emin vartaloita on kaksi kappaletta. Suomessa harjaneilikka kukkii kesä-elokuussa. Hedelmä on neliliuskaisesti aukeava kota.
Harjaneilikka risteytyy ainakin pulskaneilikan (Dianthus superbus) kanssa. Risteymä tunnetaan lapinneilikan (Dianthus × courtoisii eli D. barbatus × superbus) nimellä.
Levinneisyys

Harjaneilikka on kotoisin Etelä-Euroopasta, mutta on viljelykarkulaisena levinnyt paljon alkuperäistä levinneisyysaluettaan laajemmalle. Esimerkiksi Fennoskandiassa lajia tavataan Norjan, Ruotsin ja Suomen keskiosiin saakka. Suomessa lajia on tavattu villiintyneenä eri puolella maata Oulun korkeudelle saakka.
Elinympäristö

Viljelykarkulaisena tai viljelyjäänteenä harjaneilikkaa voi tavata esimerkiksi puutarhojen liepeillä ja lähipensaikoissa.
Käyttö

Harjaneilikka on yleinen puutarhojen koristekasvi.
Aiheesta muualla

Suomen Lajitietokeskus: Harjaneilikka (Dianthus barbatus)
ITIS: Dianthus barbatus (englanniksi)
United States Department of Agriculture (USDA): Dianthus barbatus (englanniksi)
Pherobase: Floral volatiles of Dianthus barbatus (englanniksi)
Erivärisiä harjaneilikan kukkia.
Fantasiaa (Pariisin Kevään kappale)

| ”Fantasiaa” Pariisin Kevät |
| --- | --- | --- |

Singlen tiedot
 Albumilta: Sun yö on pian täällä
 Julkaistu: 16. helmikuuta 2024
 Formaatti: digitaalinen
 Tekijä(t):  Arto Tuunela  Artturi Taira 
 Tuottaja(t):  Arto Tuunela  Artturi Taira  Miikka Koivisto 
 Tyylilaji: pop
 Kesto: 03.01
 Levy-yhtiö: Fullsteam Records
Pariisin Kevään muut singlet
| ”Haaveet, haaveet” 2023 | ”Fantasiaa” 2024 | ”Me ei olla ystävii enää” 2024 |
Fantasiaa on Pariisin Kevät -yhtyeen kappale, joka julkaistiin 16. helmikuuta 2024. Se on toinen single albumilta Sun yö on pian täällä; ensimmäinen single ”Haaveet, haaveet” julkaistiin marraskuussa 2023. Kappaleen on sanoittanut Arto Tuunela sekä säveltänyt Arto Tuunela ja Artturi Taira.
Kappaletta varten kuvattiin musiikkivideo, jonka ohjasi Wille Hyvönen. Se sai ensiesityksensä MTV3-kanavan Levyraati-ohjelmassa lauantaina 17. helmikuuta 2024.
»Siinä missä fantasiat voi auttaa vaikeista paikoista, voi niihin myös eksyä. Mikä on todellista ja mikä fantasiaa, on välillä tosi monimutkainen kysymys. Tietysti ”Fantasiaa” on myös laulu kaipauksesta, jolle ei oikein löydy kohdetta, ja josta aavistaa, että on mahdollista menettää järkensä, jos siellä viipyy liian pitkään.» 
(Arto Tuunela)
Emmanuel

Emmanuel on miehen etunimi ja toisinaan myös sukunimi. Sen alkuperä on hepreankielinen nimi Immanuel (hepr. ‏עמנו אל‎), joka tarkoittaa "Jumala kanssamme". Se on samaa juurta kuin nimi Emanuel. Se äänetään ranskaksi /ɛ.ma.nɥɛl/ ja englanniksi /ɪ.ˈmæn.ju.ɛl/
Suomessa etunimi Emmanuel on annettu vuoteen 2023 mennessä yhteensä alle 1 001 ihmiselle. Vuonna 2023 Suomen väestötietöjärjestelmässä oli lisäksi 24 elävää ihmistä, joiden sukunimi oli Emmanuel.
Tunnettuja henkilöitä, joiden sukunimi on Emmanuel

Trey Azagthoth (oik. George Emmanuel III, s. 1965), yhdysvaltalainen kitaristi
Jay Emmanuel-Thomas (s. 1990), englantilainen jalkapalloilija
Marcellina Emmanuel (s. 1964), tansanialainen keskimatkojen juoksija
Maurice Emmanuel (1862–1938), ranskalainen säveltäjä, musiikkitieteilijä ja taidehistorioitsija
Nathalie Emmanuel (s. 1989), englantilainen näyttelijä
Pierre Emmanuel (1916–1984), ranskalainen kirjailija
Tommy Emmanuel (s. 1955), australialainen kitaristi
Elämänä pakotie

| Elämänä pakotie> Running on Empty |
| --- | --- |

Ohjaaja:  Sidney Lumet
Käsikirjoittaja:  Naomi Foner Gyllenhaal
Tuottaja:  Griffin Dunne Amy Robinson
Säveltäjä:  Tony Mottola
Kuvaaja:  Gerry Fisher
Leikkaaja:  Andrew Mondshein
Valmistustiedot
Valmistusmaa:  Yhdysvallat
Tuotantoyhtiö:  Lorimar
Levittäjä:  Warner Bros.
Kesto:  116 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Elämänä pakotie (Running on Empty) on Sidney Lumetin ohjaama yhdysvaltalainen draamaelokuva vuodelta 1988. Sen pääosia näyttelevät Christine Lahti, Judd Hirsch, Martha Plimpton ja River Phoenix.
Naomi Fonerin käsikirjoittamassa tarinassa liittovaltion poliisia FBI:tä on vuosia pakoillut, Vietnamin sotaa terroristitoiminnalla vastustanut pariskunta, joilla on teini-ikäinen ja nuorempi poika. Jatkuvasti asuinpaikkaa ja nimiään vaihtamaan joutunut perhe on uudessa tilanteessa, kun heidän lahjakas pianistipoikansa pääsisi Juilliard Schooliin opiskelemaan, mutta tämä tarkoittaisi heidän todellisen identiteettinsä paljastumista ja vanhempien pitkää vankilatuomiota.
Perheen vanhempien hahmot pohjautuvat löyhästi The Weather Underground -aktivistiryhmän johtajaan Bill Ayersiin ja tämän vaimoon Bernadine Dohrniin.
Rooleissa

| 0 | 1 | 2 |
| --- | --- | --- |
|  Christine Lahti  | … |  Annie Pope     |
|  Judd Hirsch  | … |  Arthur Pope     |
|  Martha Plimpton  | … |  Lorna Phillips     |
|  River Phoenix  | … |  Danny Pope     |
|  Jonas Arby  | … |  Harry Pope     |
|  L. M. Kit Carson  | … |  Gus Winant     |
|  Steven Hill  | … |  herra Patterson   |
Vastaanotto

Käsikirjoittaja Foner sai elokuvasta Oscar-ehdokkuuden ja parhaan käsikirjoituksen Golden Globe -palkinnon, minkä lisäksi elokuva tuotti neljä muutakin Golden Globe -ehdokkuutta. River Phoenix sai miessivuosastaan sekä Golden Globe- että Oscar-ehdokkuuden.
Video-oppaassa vuodelta 1994 Bello Romano piti elokuvaa koskettavana, hyvin näyteltynä ja rauhallisesti aiheeseensa paneutuvana draamana. Hän antoi elokuvalle kolme tähteä viidestä, mikä vastaa sanallista arviota ”hyvä”. Helsingin Sanomien Mikael Fräntin mielestä Elämänä pakotie on herkkää kamarinäyttelemistä, jota säestää Gerry Fisherin eleetön kuvaus. Hän iloitsi, että Judd Hirsch saa kerrankin osoittaa lahjansa pääosan näyttelijänä ja kehui myös Phoenixia, Plimptonia ja erityisesti Christine Lahtea.
Exmoor

Exmoorin maisemaa
Exmoor on kansallispuistoksi rauhoitettu nummialue Lounais-Englannissa. Kansallispuistosta 71 % on Somersetin kreivikunnassa, loput Devonin puolella. Kansallispuistoon kuuluu 55 kilometriä rannikkoa ja 692 neliökilometriä avointa nummea. Kuten muissakin Britannian kansallispuistoissa, myös Exmoorissa asuu paikallisia asukkaita useissa kylissä, joista suurimpia ovat Porlock, Dulverton, Lynton ja Lynmouth. Puiston asukkailla on yli puoli miljoonaa lammasta, jotka laiduntavat nummella ja pitävät maiseman perinteisenä. Kaikkiaan puiston alueella on noin 600 maatilaa.
Exmoor oli yksi Britannian ensimmäisistä kansallispuistoista. Se perustettiin vuonna 1954. Se oli aikaisemmin ollut kuninkaallinen metsästysalue. Puisto ja nummialue ovat saaneet nimensä alueen halki virtaavan Exejoen mukaan.
Puiston alueella on muinaisia hautakumpuja, jäänteitä roomalaisista linnoituksista ja keskiaikaisia kyliä.
Aiheesta muualla

Kuvia tai muita tiedostoja aiheesta Exmoor Wikimedia Commonsissa
Puiston kotisivu (englanniksi)
Elämän tarkoitus (kappale)

| ”Elämän tarkoitus” Raaka-Aine |
| --- | --- | --- |

Singlen tiedot
 Albumilta: Kipupisteet
 Julkaistu: 7. lokakuuta 2009
 Formaatti: CDS
 Tyylilaji: rock
 Levy-yhtiö: Edel Records Finland Oy, Hyena Records
Raaka-aineen muut singlet
| ”Syvemmälle” 2002 | ”Elämän tarkoitus” 2009 | ”Tulenkantaja” 2011 |
Elämän tarkoitus on Raaka-Aineen vuoden 2009 lopulla julkaistu single. Elämän tarkoitus oli yhtyeen ensimmäinen levy, jonka julkaisi Edel Records. Yhtyeen aikaisemmat julkaisut ovat olleet omakustanteita: kaksi demoa, kaksi EP-levyä ja yksi single. Singlen tyyli kuuluu raskaampaan rockiin.
Kappaleet

Elämän tarkoitus
Miehen työ
Kokoonpano

Aapo Kaskinen – laulu, kitara
Matti Hyyrynen – kitarat
Jussi Mattelmäki – bassokitara
Tuomas Lampén – rummut
Aiheesta lisää

Kuuntele sample[vanhentunut linkki]
Exmilitary

| Exmilitary Death Grips |
| --- | --- | --- |

Mixtapen tiedot
 Julkaistu: 25. huhtikuuta 2011
 Formaatti: digitaalinen
 Tyylilaji: hip hop, kokeellinen hip hop
 Kesto: 48.28
 Levy-yhtiö: omakustanne
Muut kannet
 Black Google
Death Gripsin muut julkaisut
| Death Grips (EP) 2011 | Exmilitary 2011 | The Money Store 2012 |
Singlet albumilta Exmilitary
 ”Guillotine” Julkaistu: 3. elokuuta 2011
Exmilitary (kulkee myös ulkoasulla Ex-Military) on Death Grips hip hop yhtyeen 25. huhtikuuta 2011 julkaisema mixtape.
Omakustanteinen mixtape julkaistiin pian Death Grips-nimisen debyytti-EP:n jälkeen. Mixtapen pystyi lataamaan ilmaiseksi bändin nettisivuilta ja myöhemmin se julkaistiin myös vinyylilevyinä ja C-kasetteina.
Albumin kansikuva on jäänyt yhtyeen jäsenillekin hieman mysteeriksi; yksi bändin jäsenistä kuulemma kantoi kuvaa lompakossaan noin 10 vuoden ajan ja siitä muodostui "voimaesine."
Levyn kappaleista Beware, Guillotine, Spread Eagle Cross the Block, Lord of the Game, Takyon (Death Yon) ja Culture Shock on tehty myös musiikkivideot.
8.9.2011 yhtye julkaisi nettisivullaan Black Google -nimisen videon. Se on yhdistelmäteos kaikista Exmilitaryn kappaleiden stemmoista sekä niihin tehdyistä musiikkivideoista. Myös kyseisen videon pystyy lataamaan yhtyeen nettisivuilta maksutta. Black Googlen kansikuva on Exmilitaryn kanssa sama. Se on vain muokattu mustavalkoiseksi, tummennettu ja teksti Exmilitary korjattu Black Googlella.
Metacritics antoi Exmilitarylle 82 pistettä ja sitä pidettiin vuoden merkityksellisimpänä musiikkijulkaisuna.
Kappaleet

Beware – 5.53
Guillotine – 3.43
Spread Eagle Cross the Block – 3.52
Lord of the Game – 3.30 (feat. Mexican Girl)
Takyon – 2.48
Cut Throat – 1.12
Klink – 3.22
Culture Shock – 4.21
5D – 0.43
Thru the Walls – 3.56
Known for It – 4.13
I Want It I Need It – 6.11
Blood Creepin – 4.50
Ezra Cornell

| Ezra Cornell |
| --- | --- |

Henkilötiedot
Syntynyt: 11. tammikuuta 1807 Westchester Landing, New Yorkin osavaltio, Yhdysvallat
Kuollut: 9. joulukuuta 1874 (67 vuotta) Ithaca, New York, Yhdysvallat
Muut tiedot
 Nimikirjoitus
Ezra Cornell (11. tammikuuta 1807 Westchester Landing, New Yorkin osavaltio, Yhdysvallat – 9. joulukuuta 1874 Ithaca, New York, Yhdysvallat) oli yhdysvaltalainen liikemies ja hyväntekeväisyyden harjoittaja. Hän oli Western Union Telegraph Companyn perustaja ja Cornellin yliopiston perustamisen keskeinen vaikuttaja.
Elämä ja ura

Cornellin vanhemmat olivat Massachusettsista kotoisin olleita kveekareita. Hän kävi Westchesterin ja Madisonin piirikuntien kouluja, työskenteli kirvesmiehenä Syracusessa, asettui Ithacaan vuonna 1828, ja hän toimi monta vuotta Ithaca Fallsin tehtaiden johtajana. Hänen suunnittelemansa ja toteuttamansa Fall Creekin vesivoimalaitos on huomattava. Cornell ryhtyi Samuel Morsen kanssa yhteistyöhön sähköisen lennättimen varhaisessa kehittämisessä ja valvoi Washingtonin ja Baltimoren välille kesäkuussa 1844 avatun Yhdysvaltain ensimmäisen lennätinlinjan rakentamista. Hän kiinnitti ensimmäisenä lennätinjohdot pylväisiin vuonna 1844. Hän paneutui lennätinlinjojen perustamiseen kaikkialla pohjoisissa ja läntisissä osavaltioissa, ja hän keräsi suuren omaisuuden lennätinalan pioneerina. Hän oli yksi Western Unionin perustajista, ja toimi sen johtajana kaksikymmentä vuotta, ja suurimman osan tästä ajasta hän oli yhtiön suurin yksittäinen osakkeenomistaja. Hän oli myös kiinnostunut maatalouden kehittämisestä. Hän osallistui ensimmäiseen republikaanien puoluekokoukseen Pittsburghissa vuonna 1856. Hän toimi New Yorkin osavaltion maatalousyhdistyksen puheenjohtajana vuonna 1862, edusti yhdistystä Lontoossa pidetyssä kansainvälisessä näyttelyssä ja matkusti paljon Euroopassa. Hän oli New Yorkin osavaltion lainsäädäntöelimen jäsen vuosina 1862–1863 ja osavaltion senaattori vuosina 1864–1868. Cornell oli Ithacassa sijaitsevan Cornellin yliopiston keskeinen perustaja. Cornell perusti Ithacaan myös Cornellin kirjaston. Viimeisinä elinvuosinaan Cornell rakennutti rautateitä, jotta Ithaca saataisiin liitettyä osavaltion yleiseen rautatiejärjestelmään.
Aiheesta muualla

Kuvia tai muita tiedostoja aiheesta Ezra Cornell Wikimedia Commonsissa
Ernst Therman

Ernst Therman
| --- | --- |
Syntynyt:  18. syyskuuta 1869  Kuopio  
Kuollut:  1. heinäkuuta 1947  (77 vuotta) Helsinki  
Kansalaisuus:  Suomi  
Ammatti:  lääkäri  
muokkaa - muokkaa wikitekstiä - muokkaa Wikidataa
Ernst Arnold Therman (16. syyskuuta 1869 Kuopio – 1. heinäkuuta 1947 Helsinki) oli suomalainen ylilääkäri ja lääkintöneuvos.
Ura

Therman pääsi ylioppilaaksi 1887 Kuopion lyseosta ja valmistui Helsingin yliopistosta filosofian kandidaatiksi 1892, filosofian maisteriksi 1897, lääketieteen kandidaatiksi 1895, lääketieteen lisensiaatiksi 1899 sekä lääketieteen ja kirurgian tohtoriksi 1907. Therman teki opintomatkoja Keski-Eurooppaan ja Ruotsiin 1902–1903, Saksaan 1911 sekä Tanskaan ja Ruotsiin 1932.
Therman oli Niuvanniemen keskuslaitoksen alilääkärinä 1899–1905, Lapinlahden keskuslaitoksen alilääkärinä 1905–1914, Pitkäniemen keskuslaitoksen ylilääkärinä 1914–1918, lääkintöhallituksen mielisairaanhoito-osaston lääkintöneuvoksena 1918–1936 sekä Veikkolan parantolan lääkärinä vuodesta 1930 alkaen. Therman siirtyi täysinpalvelleena eläkkeelle 1936. Hän oli Suomen psykiatrisen yhdistyksen puheenjohtajana 1922–1925, Sielunterveysseuran puheenjohtajana 1932–1936 ja Hildur Brummer – Christian Sibelius -säätiön valtuuskunnan puheenjohtajana vuodesta 1935 alkaen. Therman oli Duodecim-seuran julkaiseman Suomen Terveydenhoitolehden toimituksen jäsenenä, ja lehdessä julkaistiin myös hänen kirjoittamiaan artikkeleita. Therman oli Duodecimin kirjastonhoitajana 1895–1898, sihteerinä 1895–1896 ja rahastonhoitajana 1906–19l4. Suomen Psykiatris-neurologisen Yhdistyksen johtokunnan jäsenenä Therman oli 1913–1922 ja puheenjohtajana 1922–1925.
Yksityiselämä

Ernst Thermanin vanhemmat olivat Kuopion yläalkeiskoulun rehtori ja matematiikan kollega Karl Arnold Therman (1823–1900) ja Jenny Vilhelmina Wenell. Ernst Therman oli naimisissa vuodesta 1898 Jenny Maria Viikin (k. 1948) kanssa. Eeva Therman-Patau oli heidän tyttärensä.
Julkaisuja > Monografioita

Ueber die sogenannte primäre Sinusthrombose. Väitöskirja. Helsingfors 1907.
Julkaisuja > Toimitteita ja suomennoksia

Pihl, Albin: Hälso- och sjukvård ombord. Omarbetad efter 2. upplagan av Ernst Therman. Schildt, Helsingfors 1922.
Pihl, Albin: Terveyden- ja sairaanhoito aluksilla. Suomen oloihin sovittaen suomentanut Ernst Therman. Otava 1923.
Neuman-Rahn, Karin: Sielullisesti sairas ihminen ja hänen hoitonsa. Suomennoksen tarkastanut Ernst Therman. 2. painos WSOY 1927.
Julkaisuja > Artikkeleita

Mielisairaaloista. Suomen terveydenhoito-lehti, 15.9.1916, nro 9, s. 3. Kansalliskirjaston digitaaliset aineistot.
Unettomuus ja sen hoito. Suomen terveydenhoito-lehti, 15.2.1925, nro 2, s. 6, Kansalliskirjaston digitaaliset aineistot.
Sairaala sodan jaloissa: Kertomus elämästä Pitkäniemen keskuslaitoksella vallankumouksen ja sisällisen sodan aikana 28.I–7.V.1918. Lääketieteellinen Aikakauskirja Duodecim 91/1975.
Elämässä pitää olla runkkua

| Elämässä pitää olla runkkua Pate Mustajärvi |
| --- | --- | --- |

Singlen tiedot
 B-puoli: Yhdessä itkien
 Äänitetty : 1983
 Julkaistu: 1983
 Tyylilaji: rock
 Levy-yhtiö: Poko Rekords
Pate Mustajärven muut singlet
|   | Elämässä pitää olla runkkua 1983 | Tuhkaa 1984 |
Elämässä pitää olla runkkua on Juice Leskisen säveltämä ja sanoittama kappale vuodelta 1974. Se julkaistiin Coitus Int -yhtyeen albumilla Per Vers, runoilija.
Pate Mustajärven versio

Pate Mustajärvi teki kappaleesta oman version, ja se julkaistiin singlenä vuonna 1983. Mustajärven versiossa on laulutekstiin tehty muutoksia. Singlen B-puolella on kappale ”Yhdessä itkien”, joka on myös Leskisen tekemä, mutta tällä kertaa Mustajärveä varten.
Mustajärvi esitti kappaleet myös Juice Leskinen Grand Slamin jäähyväiskiertueella 1980-luvun puolivälissä. Keikoista koostettiin vuonna 1984 Kuopio-Iisalmi-Nivala-live-albumi, joka sisältää myös Mustajärven laulamat keikkaversiot singlekappaleistaan. ”Yhdessä itkien” -versiossa laulaa ensimmäisen säkeistön kitaristi Puntti Valtonen.
Pate Mustajärven versio > Kappaleet

Elämässä pitää olla runkkua (säv. ja san. Juice Leskinen)
Yhdessä itkien (säv. ja san. Juice Leskinen)
Aiheesta muualla

Elämässä pitää olla runkkua discogs.com -sivustolla
Fatah al-Islam

Fatahin lippu
Fatah al-Islam (suom. Islamin valloitus) (arab. فتح الإسلام‎, Fataḥ al-Islām) on sunnimuslimeista koostuva islamistinen terroristiryhmä, joka toimii Libanonin pohjoisosassa sijaitsevalta Nahr al-Baredin palestiinalaisten pakolaisleiriltä käsin. Ryhmä on ilmoittanut tavoitteekseen šarian virallistamisen palestiinalaisten pakolaisleireille sekä taistelun Israelia vastaan. Ryhmän jäseniä on kuvailtu ääri-islamistisiksi militanteiksi jihadisteiksi.
Fatah al-Islam -ryhmän perustivat marraskuussa 2006 radikaalit palestiinalaiset, jotka erosivat Syyrian tukemasta sekulaarista Fatah al-Intifada -ryhmästä, joka puolestaan oli eronnut Fatahista.  Ryhmään kuuluu palestiinalaisia, saudeja, syyrialaisia ja muita arabeja joista osa on taistellut Irakissa sekä  radikaaleja libanonilaisia sunnimuslimeja.
Ryhmä on ilmoittanut ottaneensa mallia toimintaansa al-Qaida-verkostolta mutta johtajansa mukaan ei kuulu siihen. Arviolta 200-jäsenisen ryhmän johtajana toimii palestiinalainen etsintäkuulutettu Shaker al-Abssi, joka on tuomittu Jordaniassa kuolemaan yhdysvaltalaisen diplomaatin murhasta 2002.
Ryhmän ja Libanonin armeija välillä alkoi tulitaistelu 20. toukokuuta 2007. Ryhmä on ilmoittanut tehneensä kaksi pommi-iskua Beirutiin. Sen ja Libanonin armeijan välisissä taisteluissa kymmenet ovat saaneet surmansa. Taisteluita on kuvailtu pahimmiksi maan sisäisiksi sitten Libanonin sisällissodan loppumisen 1990.
Järjestön johtaja Shaker al-Abssi kuoli Nahr al-Baredin pakolaisleirin piirityksessä vuonna 2007. Hänen jälkeensä johtoon nousi Abdulrahman Awad, jonka Libanonin turvallisuusjoukot ampuivat elokuussa 2010.
Fantasiaan taipuvainen persoonallisuus

Fantasiaan taipuvainen persoonallisuus tarkoittaa persoonallisuuden tyyppiä, joka saattaa selittää useita yliluonnollisiksi määriteltyjä ilmiöitä. Erilaiset lapsuudenaikaiset tekijät voivat vaikuttaa siihen, että henkilöllä on aikuisiällään poikkeuksellisen rikas mielikuvituselämä. Fantasiaan taipuvaisen persoonallisuuden omaavilla saattaa olla useita todentuntuisia paranormaaleja kokemuksia, kuten kehostapoistumiskokemuksia, ilmestyksiä ja abduktiokokemuksia. Fantasiaan taipuvaiset ovat myös muita alttiimpia hypnoosille ja transsitiloille. Monet ovat lapsena pitäneet mielikuvitusystäviä, ja aikuisena fantasiaan taipuvainen saattaa väittää omaavansa yliluonnollisia kykyjä. Joistakuista saattaa jopa tulla meedioita, henkiparantajia tai profeettoja.
Teorian fantasiaan taipuvaisesta persoonallisuudesta esittivät Sheryl C. Wilson ja Theodore X. Barber. Teoria julkaistiin teoksessa The fantasy-prone personality: Implications for understanding imagery, hypnosis, and parapsychological phenomena.
Aiheesta muualla

Ihmeellinen maailma: Fantasiaan taipuvainen persoonallisuus
Ezra Weisz

| Ezra Weisz> Henkilötiedot |
| --- | --- |
Koko nimi:  Ezra E. Weisz
Syntynyt: 1. tammikuuta 1971 (ikä 53)  Freehold, New Jersey
Näyttelijä
Taiteilijanimet:  Ethan Murray
Aktiivisena:  1995–
Merkittävät roolit:  Schneder (Rave Master)
Aiheesta muualla
IMDb 
Ezra E. Weisz (s. 1. tammikuuta 1971 Freehold, New Jersey) on yhdysvaltalainen ääninäyttelijä, joka tunnetaan parhaiten dubbattuaan Schnederiä animesarjassa Rave Master.
Ura

Weisz aloitti uransa vuonna 1995 tehden aluksi äänirooleja poikkeuksellisesti näyteltyihin televisiosarjoihin VR Troopers, Power Rangers Zeo, Masked Rider ja Power Rangers Turbo. Sittemmin vuodesta 1998 lähtien Weisz on tehnyt dubbausrooleja animesarjoihin ja elokuviin.
Aiheesta muualla

Anime News Network
CrystalAcids: Ethan Murray
CrystalAcids: Ezra Weisz
EuroparlTV

| EuroparlTV |
| --- | --- |

Lähetykset alkoivat:  17.9.2008
Kotisivu:  europarltv.europa.eu
Infobox OKNimi-testi OK: 
EuroparlTV on Euroopan parlamentin televisiokanava Internetissä. Sen lähetykset alkoivat 17. syyskuuta 2008. Palveluun kuuluu neljä sisällöltään erilaista kanavaa.
Yksi kanava lähettää nimensä mukaan suoraa lähetystä parlamentista. Kanavalla lähetetään kaikki täysistuntokeskustelut. Muut kanavat näyttävät valiokuntien kokouksia, keskustelu-, ajankohtais- ja opetusohjelmia. Kanavan puhekieli on useimmiten englanti tai ranska, mutta kaikki lähetykset joko tekstitetään tai dubataan kaikilla EU:n virallisilla kielillä. Kanavan ohjelmasisällön tuottaa belgialainen Mostra-viestintätoimisto, joka on erikoistunut eurooppalaiseen yhteisöviestintään ja teknisestä toteutuksesta vastaa brittiläinen Twofour-konserni. Kanavan vuosibudjetti on noin yhdeksän miljoonaa euroa. Summa kattaa ohjelmatuotannon, käännöstyön, kanavan kehittämisen ja markkinoinnin.
EuroparlTV:n tavoitteena on ollut modernisoida viestintää Euroopan parlamentin ja EU-kansalaisten välillä. Palvelun kautta on haluttu luoda uusi väylä etenkin nuorten ihmisten ja parlamentin välille, välittäen samalla tietoa parlamentin toiminnasta ja päätöksenteosta. Parlamentti haluaa näin tehdä toiminnastaan mahdollisimman avointa ja läpinäkyvää kansalaisilleen.